
Ministru kabineta sēdes protokollēmums

Noteikumu projekts "Eiropas Savienības kohēzijas politikas programmas 2021.–2027.gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām"  2.1.3.3. pasākuma "Katastrofu risku mazināšanas pasākumi" trešās projektu iesniegumu atlases kārtas īstenošanas noteikumi"

· 1. Pieņemt iesniegto noteikumu projektu.
· 2. Pamatojoties uz Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 24.2.apakšpunktu,  atbalstīt Eiropas Savienības kohēzijas politikas programmas 2021.–2027.gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām”  2.1.3.3. pasākuma “Katastrofu risku mazināšanas pasākumi” trešās projektu iesniegumu atlases kārtas projektu īstenošanai nepieciešamo priekšfinansējumu līdz 286 567 euro  segšanu no valsts budžeta līdzekļiem.
· 3. Iekšlietu ministrijai nekavējoties informēt Ministru kabinetu gadījumā, ja izmaksas, kas 2.1.3.3. pasākuma “Katastrofu risku mazināšanas pasākumi” trešās projektu iesniegumu atlases kārtā veiktas pirms projekta iesnieguma apstiprināšanas, netiek attiecinātas finansēšanai no Eiropas Reģionālās attīstības fonda, sagatavojot attiecīgu informatīvo ziņojumu, kurā norādīts detalizēts apraksts par radušos situāciju, neatbilstības rašanās cēloņiem un finansiālo ietekmi, sniegts apraksts par iespējamo risinājumu, lai turpinātu projekta īstenošanu.
· 4. Iekšlietu ministrijai sadarbībā ar Finanšu ministriju izstrādāt risinājumu gadījumā, ja Eiropas Savienības kohēzijas politikas programmas 2021.–2027.gadam grozījumu saskaņošanas laikā tiek saņemti Eiropas Komisijas apsvērumi par Iekšlietu ministrijas pieteikto grozījumu priekšlikumu.
· 5. Valsts kancelejai sagatavot noteikumu projektu parakstīšanai.

